A [**Budapesti Gépészeti SZC Csonka János Műszaki Szakgimnáziuma és Szakközépiskolája**](http://csonkabp.sulinet.hu)búcsúzik egy dolgozójától.

Elérkezett a nap, amikor mint munkatárstól, iskolánk oszlopos tagjától Mudris Lászlótól búcsúzunk.

Hosszú évtizedek munkája köti őt ehhez az intézményhez. Számos változást megélt iskolánkban.

**Lelkiismeretes munkájával végezte portás feladatát, szorgosan vezette a portás naplót. Elirányította az újonnan beérkező autókat az iskolánk udvarán. Szigorúan betartotta a rendet, tanulóinkat is fegyelemre intette. Minden reggel volt egy-egy kedves mondata a kicsit még álmos kollégákhoz.**

Négy éven át volt alkalmam megismerni kiemelkedő szakmai munkáját. Mindig volt új ötlete a feladatok megoldásához.

Munkatársaim nevében mondhatom, hogy valamennyien megőrizzük emlékezetünkben a szép emlékeket, a dolgos hétköznapokról.

Köszönjük a 4 éves kitartó munkáját.

**Jó egészséget és hosszú boldog nyugdíjas éveket kívánnak a BGSZC Csonka János Műszaki Szakgimnáziuma és Szakközépiskolája dolgozói!**



***Bódi Irén : Az idő vonatán***

Egy pálya útja véget ér.

A gyorsvonat megáll,

s a búcsúzó útitárs

más vonatra száll.

Az idő vonatán

lassan döcög tovább,

s ha kinéz ablakán,

nem fut el úgy a táj,

ahogy elfutott – az ifjúság.

Az ember a múltba

ezerszer visszanéz,

s szeretné újraélni

mindazt, ami szép.

Lassítaná az időt,

s megállítaná

a legszebb perceket,

de az idő kerekét

megállítani nem lehet.

Amilyen hosszú volt az út,

annyi szépet rejt a múlt!

Ahogy este a Nap leszáll,

úgy válik múlttá a jelen,

míg pirkad a hajnal,

a jövő csak sejtelem.

Az ember a múltba

ezerszer visszanéz,

könnyűnek látszik a búcsúzás.

De búcsúzni mindig nehéz.